
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1185 

19 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα Δια Βίου Μάθη¬ 
σης και Νέας Γενιάς του Υπουργείου Πολιτισμού, 
Παιδείας και Θρησκευμάτων και στους Προϊστα¬ 
μένους Διευθύνσεων και Τμημάτων της ΓΓΔΒΜΝΓ 


του ΥΠΟΠΑΙΘ. 1 

Χορήγηση άδειας ίδρυσης και λειτουργίας Δημοτι¬ 
κού Ωδείου Πάρου της Κ.Δ.Ε.Π.Α.Π. 2 

ΑΠΟΦΑΣΕΙ Σ 

Αριθμ. 93258/Α1 ( 1 ) 


Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα Δια Βίου Μάθη¬ 
σης και Νέας Γενιάς του Υπουργείου Πολιτισμού, 
Παιδείας και Θρησκευμάτων και στους Προϊσταμέ¬ 
νους Διευθύνσεων και Τμημάτων της ΓΓΔΒΜΝΓ του 
ΥΠΟΠΑΙΘ. 

Ο ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 54 και 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.δ. 63/2005 (Α' 98). 

β) Του άρθρου 22 του Ν. 4320/2015 «Ρυθμίσεις για τη 
λήψη μέτρων για την αντιμετώπιση της ανθρωπιστικής 
κρίσης, την οργάνωση της Κυβέρνησης και των Κυβερ¬ 
νητικών οργάνων και άλλες διατάξεις» (Α' 29). 

γ) Του Π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείρισης των αντίστοιχων πόρων» 
(Α' 3). 

δ) Του άρθρου 3 του Π.δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρε¬ 
σιών» (Α' 141), όπως τροποποιήθηκε με την παρ. 1 του 
άρθρου 1 του Π.δ. 88/2012 (Α' 143), το άρθρο 2 του Π.δ. 
98/2012 (Α' 160), το άρθρο 2 του Π.δ. 118/2013 (Α' 152) και 
το άρθρο 4 του Π.δ. 24/2015 (Α' 20). 


ε) Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21). 

στ) Του Π.δ. 114/2014 «Οργανισμός Υπουργείου Παιδεί¬ 
ας και Θρησκευμάτων» (Α' 181). 

ζ) Της αριθμ. 175377/Υ1/29-10-2014 απόφασης «Μεταβί¬ 
βαση δικαιώματος υπογραφής «Με εντολή Υπουργού» 
στο Γ ενικό Γ ραμματέα Δια Βίου Μάθησης και Νέας Γ ε- 
νιάς, και στους Προϊσταμένους Διευθύνσεων και Τμη¬ 
μάτων της Γ ενικής Γ ραμματείας Δια Βίου Μάθησης και 
Νέας Γ ενιάς του Υπουργείου Παιδείας και Θρησκευμά¬ 
των» (Β' 2989). 

2. Την αριθμ. 2/68471/0026/12-7-2013 (ΑΔΑ:ΒΛ4ΙΗ-ΩΓΟ) 
εγκύκλιο του Υπουργείου Οικονομικών. 

3. Την αριθμ. 2/14226/0021/25-02-2015 (ΑΔΑ: ΩΜΛ2Η- 
89Ζ) εγκύκλιο του Υπουργείου Οικονομικών. 

4. Την αριθμ. ΔΟΑ/οικ.8638/26-03-2013 (ΑΔΑ:ΒΕ2ΨΧ- 
ΙΔ7) εγκύκλιο του ΥΔΜΗΔ. 

5. Το αριθμ. ΥΣ.75/21-04-2015 υπηρεσιακό σημείωμα 
της Διεύθυνσης Νέας Γ ενιάς. 

6. Την ανάγκη διασφάλισης της εύρυθμης λειτουργίας 
των υπηρεσιών αρμοδιότητας της Γ ενικής Γ ραμματεί¬ 
ας Δια Βίου Μάθησης και Νέας Γ ενιάς και την ταχεία 
προώθηση των υποθέσεων. 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Στον Γ ενικό Γ ραμματέα Δια Βίου Μάθησης και Νέας 
Γενιάς μεταβιβάζουμε το δικαίωμα να υπογράφει «Με 
εντολή Υπουργού» αποφάσεις, πράξεις και έγγραφα 
αρμοδιότητας της Γ ενικής Γ ραμματείας Δια Βίου Μά¬ 
θησης και Νέας Γενιάς, που εκδίδονται σύμφωνα με 
τις κείμενες διατάξεις και αφορούν στα ακόλουθα 
θέματα: 

1. Έκδοση εγκυκλίων και παροχή οδηγιών προς όλες 
τις υπηρεσίες της Γ ενικής Γ ραμματείας καθώς και τα 
Ν.Π.Δ.Δ. και Ν.Π.Ι.Δ. που εποπτεύονται από αυτή, για την 
εφαρμογή της κείμενης νομοθεσίας, τον προγραμματι¬ 
σμό και τον συντονισμό της δράσης τους με σκοπό την 
αποτελεσματική υλοποίηση της κυβερνητικής πολιτικής 
και την εύρυθμη και παραγωγική λειτουργία τους. 

2. Αποφάσεις και έγγραφα συναρμοδιότητας περισ¬ 
σοτέρων Διευθύνσεων. 

3. Αναπομπή υποθέσεων για επανεξέταση από τη Δι¬ 
οίκηση ή τα αρμόδια συλλογικά όργανα. 

4. Μετακίνηση υπαλλήλων μεταξύ και εντός των Δι¬ 
ευθύνσεων και Τμημάτων της Γενικής Γραμματείας αρ- 
μοδιότητάς του, εκτός από τους Προϊσταμένους Διευ¬ 
θύνσεων και Τμημάτων, με παράλληλη ενημέρωση της 
Γ ενικής διεύθυνσης Ανθρώπινου Δυναμικού του πρώην 
ΥΠΑΙΘ. 

5. Αποφάσεις ίδρυσης και λειτουργίας δημοσίων δο¬ 
μών φορέων μη τυπικής εκπαίδευσης και κατάρτισης 
(παρ. 4 του άρθρου 17 του Ν. 4186/2013 Α' 193). 

6. Αδειες λειτουργίας δομών ιδιωτικών φορέων μη 
τυπικής εκπαίδευσης και κατάρτισης (άρθρο 17 του 
Ν. 4186/2013 Α' 193) και επιβολή κυρώσεων. 

7. Διαμόρφωση και αξιολόγηση προγραμμάτων σπου¬ 
δών των δημοσίων και ιδιωτικών φορέων μη τυπικής 
εκπαίδευσης και κατάρτισης (άρθρα 17 και 18 του 
Ν. 4186/2013 Α' 193). 

8. Σύνταξη και έκδοση των Κανονισμών Λειτουργίας 
των δομών φορέων μη τυπικής εκπαίδευσης και κα¬ 
τάρτισης. 

9. Απαντήσεις σε αιτήματα επανεξέτασης ή αναφορές 
παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων της Γ ενικής Γ ραμ¬ 
ματείας Δια Βίου Μάθησης και Νέας Γενιάς ή των απο¬ 
κεντρωμένων και εποπτευομένων από αυτήν υπηρεσιών. 

10. Διαδικασία και κριτήρια επιλογής της διοίκησης και 
του προσωπικού των ΣΕΚ, ΙΕΚ, ΣΔΕ και ΚΔΒΜ (παρ.ΐβ 
του άρθρου 27 του Ν. 4186/2013 Α' 193). 

11. Κριτήρια επιλογής των εκπαιδευτών ενηλίκων των 
ΣΕΚ, ΙΕΚ, ΣΔΕ και ΚΔΒΜ (παρ. 15ε του άρθρου 27 του 
Ν. 4186/2013 Α' 193). 

12. Σύσταση και συγκρότηση συλλογικών οργάνων για 
την υποβοήθηση του σχεδιασμού και το συντονισμό της 
εφαρμογής της εθνικής πολιτικής Δια Βίου Μάθησης 
(άρθρο 5 του Ν. 3879/2010 Α' 163). 

13. Σύσταση και συγκρότηση συλλογικών οργάνων για 
την υποβοήθηση του σχεδιασμού και το συντονισμό 
της εφαρμογής της εθνικής πολιτικής στον τομέα της 
νέας γενιάς. 

14. Ορισμός εκπροσώπων σε δι-υπουργικά και λοιπά 
συλλογικά όργανα σε εθνικό ή/και διεθνές επίπεδο, στο 
πλαίσιο σχεδιασμού και εφαρμογής των πολιτικών στον 
τομέα της νέας γενιάς. 

15. Ανάθεση υλοποίησης προγραμμάτων εκπαίδευσης 
και προγραμμάτων κατάρτισης ενηλίκων, στους επο¬ 
πτευόμενους φορείς. 

16. Σχεδίασμά και υλοποίηση προγραμμάτων εκπαί¬ 
δευσης και κατάρτισης νέων ή/και εκπροσώπων φορέων 
που ασχολούνται με θέματα νεολαίας ή/και ανάθεσής 
τους σε συνεργαζόμενους ή/και εποπτευόμενους από 
τη Γ ενική Γ ραμματεία Δια Βίου Μάθησης και Νέας Γ ε- 
νιάς φορείς. 

17. Υπογραφή προγραμματικών συμβάσεων και απο¬ 
φάσεων ανάθεσης για την οργάνωση, τη λειτουργία και 
τη διαχείριση των δημόσιων Ι.Ε.Κ. και την παροχή των 
αντίστοιχων υπηρεσιών επαγγελματικής κατάρτισης. 

18. Υπογραφή προγραμματικών συμβάσεων, διεθνών 
διμερών συμφωνιών σε θέματα νεολαίας, καθώς και 
αποφάσεων ανάθεσης για την οργάνωση και τη δια¬ 
χείριση των προγραμμάτων και δράσεων αρμοδιότητας 
νέας γενιάς. 


19. 'Εκδοση και υπογραφή του αποδεικτικού επαρκούς 
γνώσης της ελληνικής γλώσσας και στοιχείων ελληνικής 
γλώσσας και πολιτισμού, (άρθρο 31 Ν. 4115/2013 Α' 24). 

20. Προέγκριση πάσης φύσεως δαπανών, επιχορηγή¬ 
σεων και χρηματοδοτήσεων, προκήρυξης τακτικών και 
κάθε άλλης μορφής διαγωνισμών που αναφέρονται σε 
δράσεις των τομέων νέας γενιάς και Δια Βίου Μάθησης. 

21. Στελέχωση και λειτουργία του γραφείου πληρο¬ 
φόρησης νέων στη Θεσσαλονίκη, σύμφωνα με τα προ- 
βλεπόμενα στο άρθρο 52 παρ. θ του Π.δ. 114/2014, Α' 181. 

22. Διαβίβαση στον Γ ενικό Γ ραμματέα του Υπουργείου 
Πολιτισμού, Παιδείας και Θρησκευμάτων ερωτημάτων 
προς το γραφείο Νομικού Συμβούλου του Κράτους στο 
Υπουργείο Πολιτισμού, Παιδείας και Θρησκευμάτων. 

23. Τη σύσταση και συγκρότηση Υπηρεσιακού Συμ¬ 
βουλίου των περιφερειακών Υπηρεσιών. 

24. 'Εκδοση πράξης παραχώρησης αιγίδας σε δράσεις 
φορέων αρμοδιότητας της Γενικής Γραμματείας Δια 
Βίου Μάθησης και Νέας Γ ενιάς. 

25. Ανάπτυξη και ενίσχυση της συνεργασίας της Γ ε¬ 
νικής Γ ραμματείας Δια Βίου Μάθησης και Νέας Γ ενιάς 
με την Ευρωπαϊκή Ένωση και άλλους Διεθνείς Οργανι¬ 
σμούς, για από κοινού σχεδίασμά των πολιτικών στους 
τομείς πολιτικής για τη νεολαία και τη δια βίου μάθηση 
και υποβολή σχετικών προτάσεων για σχεδίασμά και 
υλοποίηση προγραμμάτων και πρωτοβουλιών στον το¬ 
μέα της μη τυπικής εκπαίδευσης και κατάρτισης για 
νέους και για ενήλικες. 

Άρθρο 2 

Στους Προϊσταμένους των Διευθύνσεων της Γ ενικής 
Γραμματείας Δια Βίου Μάθησης και Νέας Γενιάς με¬ 
ταβιβάζουμε το δικαίωμα να υπογράφουν «Με εντολή 
Υπουργού» αποφάσεις, πράξεις και έγγραφα, αρμοδι- 
ότητάς τους, που εκδίδονται σύμφωνα με τις κείμενες 
διατάξεις και αφορούν στα ακόλουθα θέματα: 

1. Παροχή πληροφοριών, στοιχείων και απόψεων της 
Διοίκησης προς το Συμβούλιο της Επικράτειας, το Ελε¬ 
γκτικό Συνέδριο, τις υπηρεσίες του Νομικού Συμβουλίου 
του Κράτους, τα Δικαστήρια και Ανεξάρτητες Διοικη¬ 
τικές Αρχές. 

2. Αποστολή εγγράφων και πληροφοριών προς το 
Νομικό Συμβούλιο για την υποστήριξη των θέσεων της 
υπηρεσίας. 

3. Συγκρότηση επιτροπών εκκαθάρισης των αρχείων 
της Διεύθυνσης. 

4. Χορήγηση αντιγράφων εγγράφων κατά τις κείμενες 
διατάξεις. 

5. Σύσταση και συγκρότηση συλλογικών οργάνων για 
την υποβοήθηση του σχεδιασμού και το συντονισμό 
της εφαρμογής των δράσεων και προγραμμάτων που 
υλοποιούνται από την οικεία Διεύθυνση. 

6. Ορισμό υπαλλήλων με οποιαδήποτε σχέση εργα¬ 
σίας για παρακολούθηση χωρίς εκπαιδευτική άδεια 
συνεδρίων, σεμιναρίων και εκπαιδευτικών προγραμμά¬ 
των εσωτερικού, σε θέματα αρμοδιότητας της οικείας 
Διεύθυνσης. 

7. Ορισμό υπαλλήλων της Διεύθυνσης για συμμετοχή 
σε δράσεις που υλοποιούνται σε εθνικό επίπεδο με 
ευθύνη της Διεύθυνσης, στο πλαίσιο των αρμοδιοτή¬ 
των της. 

8. Πράξεις για θέση εγγράφων στο αρχείο για θέμα¬ 
τα αρμοδιότητας περισσοτέρων τμημάτων της ίδιας 
Διεύθυνσης, καθώς και έγκριση χορήγησης αντιγράφων 

των εγγράφων αυτών, συμπεριλαμβανομένης και της 
έγκρισης γνωστοποίησης εγγράφων κατά το άρθρο 5 
του Ν. 2690/1999. 

9. Πάσης φύσεως βεβαιώσεις και πιστοποιητικά που 
αφορούν δραστηριότητες των Διευθύνσεων όπως αυτές 
αναφέρονται στο Π.δ. 114/2014 (Α' 181). 

10/Εκδοση βεβαιώσεων συμμετοχής σε προγράμμα¬ 
τα και πρωτοβουλίες που υλοποιούνται από τη Γενική 
Γραμματεία Δια Βίου Μάθησης και Νέας Γενιάς. 

11. Απαντήσεις σε ερωτήματα πολιτών, συλλόγων, ορ¬ 
γανώσεων, φορέων κάθε είδους, που αφορούν πληροφο¬ 
ρίες σχετικές με τα προγράμματα ή τις δραστηριότητες 
της Διεύθυνσης που προΐστανται. 

12. Αλληλογραφία με τους συνεργαζόμενους φορείς, 
δημόσιους και ιδιωτικούς, που αφορά τη διαδικασία υλο¬ 
ποίησης εγκεκριμένων προγραμμάτων, κατά περιεχόμε¬ 
νο και αναλυτικό οικονομικό προϋπολογισμό, σύμφωνα 
με τις κείμενες διατάξεις. 

13. Έγγραφη ενημέρωση φορέων για αιτήματά τους. 

Άρθρο 3 

Στον Προϊστάμενο της Διεύθυνσης Δια Βίου Μάθησης 
μεταβιβάζουμε το δικαίωμα να υπογράφει «Με εντολή 
Υπουργού» αποφάσεις, έγγραφα και λοιπές διοικητι¬ 
κές πράξεις σε θέματα που εκδίδονται σύμφωνα με τις 
κείμενες διατάξεις και αφορούν στα ακόλουθα θέματα, 
αρμοδιότητάς τους: 

α) αποφάσεις διεξαγωγής ελέγχων φορέων μη τυπικής 
εκπαίδευσης και κατάρτισης, 

β) πρόταση για επιβολή κυρώσεων σε φορείς μη τυ¬ 
πικής εκπαίδευσης και κατάρτισης. 

Αρθρο 4 

Στον Προϊστάμενο της Διεύθυνσης Νέας Γενιάς με¬ 
ταβιβάζουμε το δικαίωμα να υπογράφει «Με εντολή 
Υπουργού» αποφάσεις, έγγραφα και λοιπές διοικητι¬ 
κές πράξεις σε θέματα που εκδίδονται σύμφωνα με τις 
κείμενες διατάξεις και αφορούν στα ακόλουθα θέματα, 
αρμοδιότητάς τους: 

α) Συμμετοχή του θχ οίίϊοίο στην επιστημονική επι¬ 
τροπή του Εθνικού Παρατηρητηρίου για τα Δικαιώματα 
του Παιδιού. 

β) Αποφάσεις διεξαγωγής ελέγχων φορέων που υλο¬ 
ποιούν προγράμματα της Γ ενικής Γ ραμματείας Δια Βίου 
Μάθησης και Νέας Γενιάς, στο πλαίσιο αρμοδιότητας 
Νέας Γενιάς και ορισμό των υπαλλήλων της οικείας 
Διεύθυνσης που θα διενεργήσουν τον σχετικό έλεγχο. 

γ) Εποπτεία και υποστήριξη των διεθνών διμερών συμ¬ 
φωνιών σε θέματα νεολαίας. 

Αρθρο 5 

Σε όλους τους Προϊσταμένους των Τ μημάτων της Γ ε¬ 
νικής Γ ραμματείας Δια Βίου Μάθησης και Νέας Γ ενιάς 
μεταβιβάζουμε το δικαίωμα να υπογράφουν «Με εντολή 
Υπουργού» αποφάσεις, πράξεις και έγγραφα, αρμοδι¬ 
ότητάς τους, που εκδίδονται σύμφωνα με τις κείμενες 
διατάξεις και αφορούν στα ακόλουθα θέματα: 

1. Πάσης φύσεως διαβιβαστικά έγγραφα. 

2. Έγγραφα με τα οποία ζητούνται συμπληρωματικά 
στοιχεία επί εκκρεμών υποθέσεων. 

3. Έγγραφα παροχής στοιχείων ή πληροφοριών σε 
άλλες Υπηρεσίες, αρχές και συλλογικά όργανα για την 
ολοκλήρωση υποθέσεων. 


4. Χορήγηση αντιγράφων των εγγράφων από τα αρ¬ 
χεία του. 

5. Επικύρωση του γνήσιου της υπογραφής. 

6. Επικύρωση αντιγράφων εγγράφων. Η αρμοδιότητα 
αυτή ασκείται από τον Προϊστάμενο του Τμήματος που 
εκδίδει το έγγραφο. 

7. Χορήγηση βεβαιώσεων σε ιδιώτες με βάση τα στοι¬ 
χεία που υπάρχουν στην υπηρεσία. 

Αρθρο 6 

Ειδικότερα και πέρα των αναφερομένων στο άρθρο 
5 του παρόντος: 

1. Στον Προϊστάμενο του Τμήματος Σπουδών Προ¬ 
γραμμάτων και Οργάνωσης Επαγγελματικής Κατάρ¬ 
τισης μεταβιβάζουμε το δικαίωμα να υπογράφει «Με 
εντολή Υπουργού» αποφάσεις και έγγραφα αποφάσεις, 
πράξεις και έγγραφα, αρμοδιότητάς του, που εκδίδονται 
σύμφωνα με τις κείμενες διατάξεις και αφορούν: 

α) στην οργάνωση, λειτουργία και εποπτεία των δη¬ 
μοσίων Ι.Ε.Κ. και Σ.Ε.Κ., 

β) στη διαμόρφωση και εποπτεία εφαρμογής του εκ¬ 
παιδευτικού πλαισίου των προγραμμάτων όλων των 
μονάδων και φορέων της Επαγγελματικής Εκπαίδευσης 
και Κατάρτισης (Ι.Ε.Κ., Σ.Ε.Κ.), 
γ) στη διαμόρφωση θεμάτων που αφορούν στις ει¬ 
δικότητες, τα ωρολόγια και αναλυτικά προγράμματα 
κατάρτισης στους φορείς της Επαγγελματικής Εκπαί¬ 
δευσης και Κατάρτισης (Ι.Ε.Κ, Σ.Ε.Κ.), 
δ) στη διαχείριση και εποπτεία του Εθνικού Συστή¬ 
ματος Σύνδεσης της Επαγγελματικής Εκπαίδευσης και 
Κατάρτισης με την Απασχόληση (Ε.Σ.Σ.Ε.Ε.Κ.Α), αρχικής 
και συνεχιζόμενης. 

2. Στον Προϊστάμενο του Τμήματος Σπουδών Προ¬ 
γραμμάτων και Οργάνωσης Εκπαίδευσης Ενηλίκων 
μεταβιβάζουμε το δικαίωμα να υπογράφει «Με εντολή 
Υπουργού» αποφάσεις και έγγραφα που αφορούν: 

α) Στην οργάνωση, λειτουργία και εποπτεία των Σχο¬ 
λείων Δεύτερης Ευκαιρίας (Σ.Δ.Ε). 

β) Στη διαμόρφωση και εποπτεία εφαρμογής του εκ¬ 
παιδευτικού πλαισίου των προγραμμάτων των ΣΔΕ. 

γ) Στη διαμόρφωση θεμάτων που αφορούν στο περι¬ 
εχόμενο και τις μεθόδους εκπαίδευσης στις ΣΕΚ, στα 
Κέντρα Διά Βίου Μάθησης καθώς και των προδιαγρα¬ 
φών των προγραμμάτων ΣΕΚ αρμοδιότητας άλλων 
Υπουργείων ή Ν.Π.Δ.Δ. 

δ) Στην εποπτεία του Συστήματος μη τυπικής γενικής 
εκπαίδευσης ενηλίκων. 

ε) Στο σχεδίασμά και τη διαχείριση προγραμμάτων 
Διά Βίου Μάθησης σε εθνική κλίμακα και στον απόδημο 
ελληνισμό. 

στ) Στη διαμόρφωση του λειτουργικού πλαισίου των 
Προγραμματικών Συμβάσεων με τους δήμους που αφο¬ 
ρούν σε προγράμματα γενικής εκπαίδευσης ενηλίκων 
καθώς και των προγραμμάτων Διά Βίου Μάθησης των 
Κέντρων Περιβαλλοντικής Εκπαίδευσης του Υπουργείου 
Παιδείας και Θρησκευμάτων. 

ζ) Στην εποπτεία οργάνωσης και λειτουργίας των 
Σχολών Γονέων. 

η) Στην εποπτεία εφαρμογής του εκπαιδευτικού πλαι¬ 
σίου όλων των μονάδων, δημόσιων ή ιδιωτικών που δεν 
ανήκουν στην Τριτοβάθμια Εκπαίδευση, όπως Κέντρα 
Διά Βίου Μάθησης επιπέδου 1 και 2 και στην εποπτεία 

εφαρμογής του εκπαιδευτικού πλαισίου Συνεχιζόμενης 
Επαγγελματικής Κατάρτισης. 

3. Στον Προϊστάμενο του Τμήματος Διοίκησης Εκπαι¬ 
δευτικού Προσωπικού Διά Βίου Μάθησης, μεταβιβάζουμε 
το δικαίωμα να υπογράφει «Με εντολή Υπουργού» απο¬ 
φάσεις και έγγραφα, αρμοδιότητάς του, που εκδίδονται 
σύμφωνα με τις κείμενες διατάξεις και αφορούν: 

α) Θέματα υπηρεσιακής κατάστασης του πόσης (ρύ¬ 
σεως εκπαιδευτικού προσωπικού όλων των μονάδων 
παροχής υπηρεσιών της Διά Βίου Μάθησης. 

β) Θέματα που αφορούν στο διοικητικό και εκπαιδευ¬ 
τικό προσωπικό όλων των περιφερειακών υπηρεσιών 
Διά Βίου Μάθησης. 

γ) Θέματα στελέχωσης σε κάθε φύσεως προσωπικό 
των Σχολείων Δεύτερης Ευκαιρίας. 

δ) Θέματα Εκπαίδευσης και επιμόρφωσης των Εκπαι¬ 
δευτών Ενηλίκων και στελεχών Διά Βίου Μάθησης σε 
όλες τις δομές. 

4. Στον Προϊστάμενο του Τμήματος Εποπτείας και 
Αδειοδότησης Φορέων και Περιφερειακών Δομών Διά 
Βίου Μάθησης, μεταβιβάζουμε το δικαίωμα να υπογρά¬ 
φει «Με εντολή Υπουργού» αποφάσεις και έγγραφα, 
αρμοδιότητάς του, που εκδίδονται σύμφωνα με τις κεί¬ 
μενες διατάξεις και αφορούν: 

α) Στην οργάνωση και συντονισμό των συστημικών 
σχέσεων των φορέων του Εθνικού Δικτύου Διά Βίου 
Μάθησης. 

β) Στην έκδοση άδειας ίδρυσης και λειτουργίας όλων 
των φορέων μη τυπικής εκπαίδευσης παροχής υπηρε¬ 
σιών (ΙΕΚ κ.λπ.). 

γ) Στην εισήγηση για ανάκληση της άδειας ίδρυσης 
και λειτουργίας σε φορείς παροχής υπηρεσιών κατάρ¬ 
τισης (ΙΕΚ κ.λπ.). 

δ) Στην παρακολούθηση και εποπτεία της λειτουργίας 
των ιδιωτικών φορέων παροχής υπηρεσιών Διά Βίου 
Μάθησης καθώς και αυτών που ιδρύονται από νομικά 
πρόσωπα. 

ε) Στα θέματα εξωτερικής αξιολόγησης του Εθνικού 
Δικτύου Διά Βίου Μάθησης. 

στ) Στη συγκρότηση Επιτροπών Ελέγχων όλων των 
ιδιωτικών φορέων παροχής υπηρεσιών εκπαίδευσης και 
κατάρτισης (ΙΕΚ, ΣΕΚ, ΚΔΒΜ). 

ζ) Στην τήρηση και διαχείριση του Μητρώου Φορέων 
Διά Βίου Μάθησης. 

η) Στην κατάρτιση πρότυπων Προγραμματικών Συμ¬ 
βάσεων μεταξύ των φορέων του δικτύου και την εκ¬ 
χώρηση αρμοδιοτήτων του Υπουργείου Παιδείας και 
Θρησκευμάτων ή φορέων διοίκησης του Δικτύου Διά 
Βίου Μάθησης. 

5. Στον Προϊστάμενο του Τμήματος Κολλεγίων με¬ 
ταβιβάζουμε το δικαίωμα να υπογράφει «Με εντολή 
Υπουργού» αποφάσεις και έγγραφα, αρμοδιότητάς του, 
που εκδίδονται σύμφωνα με τις κείμενες διατάξεις και 
αφορούν: 

α) Στην εποπτεία και τον έλεγχο στα Κέντρα Μετα- 
λυκειακής Εκπαίδευσης. 

β) Στην εισήγηση στον Υπουργό Παιδείας και Θρη¬ 
σκευμάτων για την ανάκληση άδειας ίδρυσης και λει¬ 
τουργίας Κέντρου Μεταλυκειακής Εκπαίδευσης. 

Αρθρο 7 

Ειδικότερα και πέρα των αναφερομένων στο άρθρο 
5 του παρόντος: 


1. Στον Προϊστάμενο του Τμήματος Αναπτυξιακών 
Πρωτοβουλιών Απασχόλησης και Επιχειρηματικότητας 
της Νέας Γενιάς, μεταβιβάζουμε το δικαίωμα να υπο¬ 
γράφει «Με εντολή Υπουργού» αποφάσεις, πράξεις και 
έγγραφα, αρμοδιότητάς του, που εκδίδονται σύμφωνα 
με τις κείμενες διατάξεις και αφορούν: 

α) Ενημέρωση των νέων και των φορέων που δραστη¬ 
ριοποιούνται στον τομέα της νεολαίας για πολιτικές και 
δράσεις στήριξης και διευκόλυνσης συμμετοχής τους σε 
δραστηριότητες αναπτυξιακού χαρακτήρα, όπως αυτές 
περιγράφονται στο Π.δ. 114/2014. 

β) Εποπτεία υλοποίησης προγραμμάτων ευθύνης τους 
και ανάπτυξη συνεργασιών με δημόσιους και ιδιωτικούς 
φορείς που δραστηριοποιούνται στον τομέα της νεανι¬ 
κής επιχειρηματικότητας. 

γ) Τη συγκρότηση και εποπτεία τήρησης αρχείου με 
πληροφοριακό υλικό σε θέματα ανάπτυξης, παροχής 
κινήτρων, επιδοτήσεων, θεσμών και μέτρων και της δι¬ 
άχυσής του σε νέους και σχετικούς ενδιαφερομένους 
φορείς. 

δ) Τη λειτουργία του Γραφείου Πληροφόρησης Νέων 
στη Θεσσαλονίκη, σύμφωνα με τις οδηγίες και τις σχε¬ 
τικές Αποφάσεις του Γ ενικού Γ ραμματέα Δια Βίου Μά¬ 
θησης και Νέας Γ ενιάς. 

ε) Την κατάρτιση, υποβολή, παρακολούθηση και υλο¬ 
ποίηση προγραμμάτων συνεργασίας που υποβάλλονται 
στην Ε.Ε. η/και σε άλλους Διεθνείς Οργανισμούς, σύμ¬ 
φωνα με τις σχετικές οδηγίες του Προϊσταμένου της 
οικείας Διεύθυνσης. 

2. Στον Προϊστάμενο του Τμήματος Πολιτισμού και 
Κοινωνικής Συμμετοχής της Νέας Γ ενιάς, μεταβιβάζου¬ 
με το δικαίωμα να υπογράφει «Με εντολή Υπουργού» 
αποφάσεις, έγγραφα και λοιπές διοικητικές πράξεις σε 
θέματα αρμοδιότητάς του, που εκδίδονται σύμφωνα με 
τις κείμενες διατάξεις και αφορούν: 

α) Ενημέρωση των νέων και των φορέων που δρα¬ 
στηριοποιούνται στον τομέα του Πολιτισμού και της 
ενίσχυσης και υποστήριξης της νεανικής καλλιτεχνικής 
δημιουργίας για πολιτικές και δράσεις στήριξης και δι¬ 
ευκόλυνσης της συμμετοχής τους σε δραστηριότητες 
πολιτιστικού χαρακτήρα, όπως αυτές περιγράφονται 
στο Π.δ. 114/2014. 

β) Εποπτεία υλοποίησης προγραμμάτων ευθύνης τους 
και ανάπτυξη συνεργασιών με δημόσιους και ιδιωτικούς 
φορείς που δραστηριοποιούνται στον τομέα του Πο¬ 
λιτισμού, της Παιδείας, της Πολιτικής και Κοινωνικής 
συμμετοχής και της Οικολογίας. 

γ) Εφαρμογή των εθνικών Προγραμμάτων «Δωρεάν 
Νομική Βοήθεια για Νέους» και «Πρόγραμμα Υποστή¬ 
ριξης μαθητών». 

δ) Συγκρότηση των εθνικών επιτροπών προσωπικο¬ 
τήτων για επιλογή της εθνικής αντιπροσωπείας νέων 
καλλιτεχνών, για συμμετοχή στις ΒίαππαΙθ Νέων Δημι¬ 
ουργών Ευρώπης και Μεσογείου, σύμφωνα με τις οδηγί¬ 
ες του Γ ενικού Γ ραμματεία δια Βίου Μάθησης και Νέας 
Γενιάς, αλλά και των καταστατικών δεσμεύσεων της 
Υπηρεσίας, ως ιδρυτικού μέλους της σχετικής διεθνούς 
ένωσης. Υποστήριξη του έργου των ως άνω Εθνικών 
Επιτροπών. 

ε) Σχεδίασμά και κατάθεση προτάσεων για ενίσχυση 
και περαιτέρω ανάπτυξη διμερών και πολυμερών σχέσε¬ 
ων με σχετικούς φορείς σε εθνικό και ευρω-μεσογειακό 
επίπεδο και προγραμμάτων, στο πλαίσιο των καταστα- 

τικών υποχρεώσεων της Γενικής Γραμματείας Δια Βίου 
Μάθησης και Νέας Γενιάς απέναντι στη Διεθνή Ένωση 
ΒΧΕΜ, προκειμένου για την περαιτέρω ανάδειξη και 
ενίσχυση της νεανικής δημιουργίας στον τομέα του 
Πολιτισμού και της Τέχνης. 

στ) Σχεδίασμά και υλοποίηση νεανικών πολιτιστικών 
δραστηριοτήτων και ανάπτυξη συνεργασιών σε τοπικό, 
περιφερειακό, εθνικό και διεθνές επίπεδο. 

ζ) Υποβολή προτάσεων για σχεδίασμά και υλοποίηση 
εκπαιδευτικών, μορφωτικών και πολιτιστικών προγραμ¬ 
μάτων και πρωτοβουλιών για τους νέους. 

η) Συγκρότηση και τήρηση μητρώου οργανώσεων και 
συλλόγων νέων που δραστηριοποιούνται σε τοπικό, πε¬ 
ριφερειακό και εθνικό επίπεδο, στο πλαίσιο δράσεων 
πολιτικής και κοινωνικής συμμετοχής. 

θ) Υλοποίηση προγραμμάτων ανταλλαγών νέων και 
στελεχών σε θέματα νεολαίας στο πλαίσιο διμερών 
διεθνών συμφωνιών. 

3. Στον Προϊστάμενο του Τμήματος Εθελοντισμού 
και Ελεύθερου Χρόνου της Νέας Γενιάς, μεταβιβάζου¬ 
με το δικαίωμα να υπογράφει «Με εντολή Υπουργού» 
αποφάσεις, έγγραφα και λοιπές διοικητικές πράξεις σε 
θέματα αρμοδιότητάς του, που εκδίδονται σύμφωνα με 
τις κείμενες διατάξεις και αφορούν: 

α) Υποβολή προτάσεων για σχεδίασμά δράσεων και 
προγραμμάτων, με στόχο την προώθηση του εθελοντι¬ 
κού πνεύματος και της εθελοντικής δράσης των νέων, 
σε ατομικό και συλλογικό επίπεδο. 

β) Ενημέρωση των νέων και των φορέων νεολαίας για 
πολιτικές και δράσεις στήριξης και διευκόλυνσης συμ¬ 
μετοχής τους σε δραστηριότητες εθελοντισμού, όπως 
αυτές περιγράφονται στο Π.δ. 114/2014. 

γ) Εποπτεία υλοποίησης σχετικών προγραμμάτων ευ¬ 
θύνης τους και ανάπτυξη συνεργασιών με δημόσιους και 
ιδιωτικούς φορείς που δραστηριοποιούνται στον τομέα 
του Εθελοντισμού. 

δ) Κατάρτιση μητρώου εθελοντικών οργανώσεων νέων 
και μητρώου θεματικών εθελοντικών οργανώσεων. 

ε) Σχεδίασμά και υλοποίηση προγραμμάτων που 
εντάσσονται στο δημιουργικό ελεύθερο χρόνο, όπως 
προγράμματα διακοπών, εναλλακτικών μορφών τουρι¬ 
σμού και κατασκηνώσεων. 

στ) Υλοποίηση ειδικών πρωτοβουλιών και προγραμ¬ 
μάτων για τη στρατευμένη νεολαία. 

ζ) Εποπτεία λειτουργίας, υποστήριξη και υλοποίηση 
δράσεων εκπαίδευσης και κατάρτισης των Τοπικών και 
Περιφερειακών Συμβουλίων Νέων, σύμφωνα με τα προ- 
βλεπόμενα στο Ν. 3443/2006. 

Άρθρο 8 

Ειδικότερα και πέρα των αναφερομένων στο άρθρο 
5 του παρόντος: 

1. Στον Προϊστάμενο του Αυτοτελούς Τμήματος Στρα¬ 
τηγικού Σχεδιασμού, υπαγόμενου στον Γ ενικό Γ ραμμα- 
τέα Δια Βίου Μάθησης και Νέας Γενιάς μεταβιβάζου¬ 
με το δικαίωμα να υπογράφει «Με εντολή Υπουργού» 
αποφάσεις, έγγραφα και λοιπές διοικητικές πράξεις σε 
θέματα αρμοδιότητάς του, που εκδίδονται σύμφωνα με 
τις κείμενες διατάξεις και αφορούν: 

α) Υποβολή προτάσεων για κατάρτιση του Εθνικού 
Προγράμματος δια Βίου Μάθησης και Νέας Γενιάς και 
υποβολή των σχετικών προτάσεων για υλοποίηση των 
προγραμμάτων εφαρμογής του. 


β) Εποπτεία για την ορθή και απρόσκοπτη εφαρμογή 
όλων των πολιτικών στους τομείς της νέας γενιάς και 
της Δια Βίου Μάθησης, καθώς και των επιμέρους σχετι¬ 
κών πρωτοβουλιών και προγραμμάτων που εντάσσονται 
στους ως άνω τομείς. 

γ) Υποβολή προτάσεων για την αξιολόγηση της πο¬ 
ρείας εφαρμογής και της αποτελεσματικότητας του 
Εθνικού Προγράμματος Νέας Γ ενιάς και Δια Βίου Μάθη¬ 
σης, όπως αυτό εξειδικεύεται σε τοπικό, περιφερειακό 
και εθνικό επίπεδο. 

δ) Ανάπτυξη και υποστήριξη της συνεργασίας με όλες 
τις οργανικές Μονάδες της Γενικής Γραμματείας Δια 
Βίου Μάθησης και Νέας Γ ενιάς, προκειμένου για τη σύ¬ 
νταξη με ευθύνη του ως άνω Τμήματος της ετήσιας 
έκθεσης για τη δια βίου μάθηση και τη νέα γενιά. 

ε) Υποβολή προτάσεων και ανάθεση μελετών, ερευ¬ 
νών, στατιστικών και συγκριτικών αναλύσεων, με στόχο 
την αναβάθμιση της ποιότητας και της αποτελεσματι¬ 
κότητας των δράσεων που εμπίπτουν στους τομείς της 
νέας γενιάς και της Δια Βίου Μάθησης. 

στ) Εποπτεία της πορείας διεξαγωγής των ως άνω 
μελετών, ερευνών και αναλύσεων και αξιολόγηση του 
έργου των αρμοδίων στους οποίους το έργο ανατίθεται. 

ζ) Υλοποίηση του Εθνικού Προγράμματος «Ιστορικό 
Αρχείο της Ελληνικής Νεολαίας» και εποπτεία υλοποί¬ 
ησης εκ μέρους των συνεργαζόμενων στο Πρόγραμμα 
επιστημονικών και ερευνητικών φορέων. 

η) Υποβολή προτάσεων για διευκόλυνση της διασυ¬ 
νοριακής κινητικότητας των νέων, με προτεραιότητα 
την εκπαιδευτική, αλλά και της εν γένει κινητικότητας 
των νέων. 

θ) Υποβολή προτάσεων για σχεδίασμά και ανάπτυξη 
δράσεων για την προώθηση και υποστήριξη του δια- 
πολιτισμικού διαλόγου για κάθε θέμα που αφορά και 
ενδιαφέρει τους νέους. 

ι) Υποβολή προτάσεων και ευθύνη ανάληψης μέτρων 
για την εναρμόνιση της ελληνικής νομοθεσίας σε θέ¬ 
ματα νεολαίας με το ευρωπαϊκό και διεθνές Δίκαιο και 
για την παρακολούθηση της σύναψης και υλοποίησης 
συμφωνιών. 

2. Στον Προϊστάμενο του Αυτοτελούς Τμήματος Διε¬ 
θνών και Ευρωπαϊκών Σχέσεων, υπαγόμενου στον Γ ενικό 
Γ ραμματέα Δια Βίου Μάθησης και Νέας Γ ενιάς μεταβι¬ 
βάζουμε δικαίωμα να υπογράφει «Με εντολή Υπουργού» 
αποφάσεις, έγγραφα και λοιπές διοικητικές πράξεις σε 
θέματα αρμοδιότητάς του, που εκδίδονται σύμφωνα με 
τις κείμενες διατάξεις και αφορούν: 

α) Ανάπτυξη και ενίσχυση της συνεργασίας της Γ ε¬ 
νικής Γ ραμματείας Δια Βίου Μάθησης και Νέας Γ ενιάς 
με την Ευρωπαϊκή Ένωση και άλλους Διεθνείς Οργανι¬ 
σμούς, για από κοινού σχεδίασμά των πολιτικών στους 
τομείς πολιτικής για τη νεολαία και τη δια βίου μάθηση 
και υποβολή σχετικών προτάσεων για σχεδίασμά και 
υλοποίηση προγραμμάτων και πρωτοβουλιών στον το¬ 
μέα της μη τυπικής εκπαίδευσης και κατάρτισης για 
νέους και για ενήλικες. 

β) Υλοποίηση του Προγράμματος για την Ανανεωμένη 
Ατζέντα της Ευρωπαϊκής Ένωσης για την εκπαίδευση 
των ενηλίκων και τις προτεραιότητες στον τομέα για 
το 2012-2020. 

γ) Υποβολή προτάσεων για τη διαμόρφωση και εθνι¬ 
κή εφαρμογή του Ευρωπαϊκού Δικαίου στους τομείς 
της εκπαίδευσης και κατάρτισης, του πολιτισμού και 

της πολιτικής για τη νεολαία και της αναγνώρισης των 
επαγγελματικών προσόντων στο πλαίσιο της Δια Βίου 
Μάθησης. 

δ) Διοργάνωση ημερίδων, συνεδρίων και συναντήσεων 
εθνικού ή διεθνούς επιπέδου, σχετικά με θέματα ή/και 
υποχρεώσεις που απορρέουν από τη συμμετοχή της 
χώρας μας στους Διεθνείς Οργανισμούς. 

ε) Σύνταξη εθνικών εκθέσεων και συμπλήρωση ερω¬ 
τηματολογίων για θέματα που προκύπτουν από τις νο¬ 
μικές δεσμεύσεις της χώρας μας στους Διεθνείς Οργα¬ 
νισμούς στους τομείς πολιτικής για τη νεολαία και τη 
δια βίου εκπαίδευση. 

στ) Σύνταξη περιοδικών εκθέσεων, τις οποίες ελέγχει 
και προωθεί και η ευθύνη των διαδικασιών, για τη σύ¬ 
νταξη της ετήσιας διαβεβαίωσης προς την Ε.Ε. επί της 
εθνικής εφαρμογής των Προγραμμάτων ευθύνης της. 

ζ) Διεξαγωγή ετήσιου διαγωνισμού για Νέους Επι¬ 
στήμονες σε εθνικό επίπεδο, στο πλαίσιο υλοποίησης 
του ευρωπαϊκού Προγράμματος για την Άνοιξη της 
Ευρώπης. 

Άρθρο 9 

Τελικές διατάξεις 

1. Σε περίπτωση ελλείψεως, απουσίας ή κωλύματος 
Προϊσταμένου Γενικής Διεύθυνσης του πρώην Υ.ΠΑΙ.Θ. 
που υπάγεται στις αρμοδιότητες της Γ ενικής Γ ραμμα- 
τείας Δια βίου Μάθησης και Νέας Γενιάς, τις αρμοδι¬ 
ότητες αυτού ασκεί τις αρμοδιότητες αυτού ασκεί το 
αμέσως υφιστάμενο όργανο ή, σε ισοβαθμία, το αρχαι¬ 
ότερο τούτων. 

2. Το αρμόδιο ανώτερο ιεραρχικά όργανο μπορεί, 
κατά την κρίση του, να ζητά από το αρμόδιο κατώτερο 
ιεραρχικά όργανο να του προσκομίσει για υπογραφή 
έγγραφα, αποφάσεις κ.λπ., αν αυτό επιβάλλεται από 
ειδικούς λόγους. 

3. Το αρμόδιο όργανο μπορεί, σε εξαιρετικές περι¬ 
πτώσεις, να προσκομίζει για υπογραφή στο ανώτερο 
ιεραρχικά όργανο αποφάσεις κ.λπ., με αιτιολογημένη 
επισημείωσή του στο έγγραφο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. απόφ. 420 (2) 

Χορήγηση άδειας ίδρυσης και λειτουργίας Δημοτικού 
Ωδείου Πάρου της Κ.Δ.Ε.Π.Α.Π. 

Ο ΔΗΜΑΡΧΟΣ ΠΑΡΟΥ 

Έχοντας υπόψη: 

1. Τις διατάξεις: 

α. του άρθρου 94, παρ. 4, εδ. 28 και του άρθρου 95, 
παρ. 1 του Ν. 3852/2010 «Πρόγραμμα Καλλικράτης» (ΦΕΚ 
87/Α72010), 

β. του Ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» (ΦΕΚ 90/Α'/1976) και του Β.δ/τος 


16/1966 «Περί ιδρύσεως ιδιωτικών μουσικών ιδρυμάτων» 
(ΦΕΚ 7/Α'/1966), 

γ. του άρθρου 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις», 
δ. την αριθμ. ΥΠΠΟ/78036/2473/19.10.2Θ04 υπουργική 
απόφαση «Καθορισμός προδιαγραφών κτιρίων για στέ¬ 
γαση Μουσικού Εκπαιδευτηρίου» (ΦΕΚ 1595/Β72004), 
ε. την αριθμ. ΥΠΠΟ/ΚΑΤΕΧΝ/Δ/7388/7.2.1994 απόφα¬ 
ση (ΦΕΚ 123/Β723.2.1994) «Καθορισμός παράβολου για 
ίδρυση Ανωτέρων Σχολών Καλλιτεχνικής Εκπαίδευσης 
και ιδιωτικών Μουσικών Εκπαιδευτηρίων», 
στ. την αριθμ. ΥΠΠΟΤ/οικ.38573/1216/31.3.2011 κοινή 
υπουργική απόφαση (ΦΕΚ 693/Β72011) «Διεκπεραίωση 
και απλούστευση της διοικητικής διαδικασίας χορήγη¬ 
σης άδειας ίδρυσης και λειτουργίας ιδιωτικών μουσικών 
εκπαιδευτικών ιδρυμάτων (Ωδείων, Μουσικών Σχολών 
ή Παραρτημάτων αυτών) μέσω των Ενιαίων Κέντρων 
Εξυπηρέτησης». 

2. Την αριθμ. 805/30-3-15 αίτηση του Προέδρου της 
Κοινωφελούς Δημοτικής Επιχείρησης Πολιτιστικής Ανά¬ 
πτυξης Πάρου Αθανασίου Μαρινόπουλου του Ανδρέα, 
με τα συνημμένα δικαιολογητικά. 

3. Το από 03-06-15 πρακτικό αυτοψίας της Επιτροπής 
Ελέγχου Προϋποθέσεων Καταλληλότητας Κτιριακών 
Εγκαταστάσεων Ιδιωτικών Μουσικών Εκπαιδευτικών 
Ιδρυμάτων Δήμου Πάρου, το οποίο αναφέρεται στην 
ολοκλήρωση του ελέγχου και στην καταλληλότητα του 
κτιρίου ιδιοκτησίας Δήμου Πάρου, στην περιοχή «Αγία 
Αννα» Παροικίας Πάρου που πρόκειται να στεγαστεί το 
Δημοτικό Ωδείο Πάρου της Κ.Δ.Ε.Π.Α.Π., αποφασίζουμε: 

1. Χορηγούμε στην Κοινωφελή Δημοτική Επιχείρηση 
Πολιτιστικής Ανάπτυξης Πάρου (Κ.Δ.Ε.Π.Α.Π.) άδεια ίδρυ¬ 
σης και λειτουργίας Ωδείου, το οποίο θα στεγαστεί 
στον Ισόγειο χώρο που βρίσκεται στην περιοχή «Αγία 
Αννα» στην πόλη Παροικία και θα έχει την επωνυμία 
«Δημοτικό Ωδείο Πάρου». 

2. Το Ωδείο θα λειτουργήσει τις εξής σχολές και τμήματα: 
α. Σχολή Ανώτερων Θεωρητικών Μαθημάτων και Σύν¬ 
θεσης με τμήματα: 

1. Αρμονίας, 2. Ενοργάνωσης, 3. Αντίστιξης, και φυγής, 
4 Ενορχήστρωσης 5. Σύνθεσης. 

β. Σχολή Διεύθυνσης Μουσικών Συγκροτημάτων με 
τμήματα: 

1. Διεύθυνσης χορωδίας, 2. Διεύθυνσης φιλαρμονικής, 

3. Διεύθυνσης συμφωνικής ορχήστρας, 
γ. Σχολή ενόργανου μουσικής με τμήματα: 

1. Πληκτών, 2. Εγχόρδων, 3. Πνευστών, 4. Κρουστών 
οργάνων. 

δ. Σχολή Μονωδίας με τμήματα: 

1. Μονωδίας, 2. Μελοδραματικής, 
ε. Σχολή Εκκλησιαστικής Μουσικής. 

3. Από τις διατάξεις της παρούσας δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάρος, 11 Ιουνίου 2015 

Ο Δήμαρχος 
ΜΑΡΚΟΣ ΚΩΒΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΓΟίτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε,Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε,Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες ΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε,Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.= 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςΐ’) 


Ηλεκτρονική Διεύθυνση: ίι11ρ;//νννννν.6ΐ.9ΐ' - β-ιτιαίΙ; ννθβιτΐ35ίθΐ·.βί@θ1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 0 2 0 1 18519061 

5 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































